Zaključci sa 10. sjednice NVa – 03.06.2026.
Dnevni red:

1. Usvajanje zapisnika sa 9. sjednice Nastavničkog vijeća održane 25. svibnja 2026. godine,
2. Utvrđivanje uspjeha učenika u završnim trećim i četvrtim razredima nakon održanog dopunskog rada,
3. Razno.

Točka 1)
Otvara se rasprava glede teksta zapisnika 9. sjednice Nastavničkog vijeća održane 25. svibnja 2026. godine. Nakon što je utvrđeno kako primjedbi i nadopuna nema, ravnateljica isti daje na glasovanje. Tekst zapisnika je jednoglasno usvojen.

Točka 2)
Psihologinja L.B. prezentira Nastavničkom vijeću rezultate uspjeha učenika nakon održanog dopunskog rada. Od 7 učenika koji su pristupili dopunskom radu, 5 učenika je uspješno položilo dopunski rad, a dvoje (L.K. i M.V.) učenika se upućuje na popravni rok.

Učenici koji su završili s pozitivnim uspjehom su: M.J. (3.2 razred), D.P. (3.3 razred),  J.Z. (3.3 razred) te I.L. i D.K. oboje učenici 3.4 razreda.

Učenici koji su upućeni na drugi popravni rok su: L.K. (3.3 razred) iz predmeta Hrvatski jezik i Praktična nastava te M.V. (4.2 razred) iz predmeta Promet i putničke agencije i Praktična nastava.

A.Č., učenik 3.3 razreda nije položio razlikovne ispite iz Francuskog jezika za 1. i 2. razred te nema pravo pristupiti ljetnom roku obrane završnog rada.

Točka 3)
Ravnateljica moli Nastavničko vijeće da se, ukoliko žele ići na team building koji će se održati 10. srpnja 2026. godine, upišu na popis. 
Ravnateljica obavještava Nastavničko vijeće o rasporedu obrane završnog rada nakon održanog dopunskog rada; navodi da će u petak, 12.6.2026., kada je zadnji dan nastave - svi učenici biti u jutarnjoj smjeni. Satničar A.M. će provjeriti u kojim učionicama će se održavati nastava za razrede popodnevne smjene. Raspored će ići po redovitoj satnici. 
U utorak, 30. lipnja 2026. godine, u 11 sati, razrednici maturantskih razreda će učenicima podijeliti dokumente u razredima. Nakon toga će, u videokonferencijskoj dvorani, biti održana svečana podjela svjedodžbi o završnom radu.
Ravnateljica podsjeća Nastavničko vijeće da su uvedeni elektronički potpis i pečat kojima će se potpisivati svjedodžbe. Moli razrednike završnih razreda da svoj dio posla obave na vrijeme kako bi ih mogla potpisati u roku. Predlaže razrednicima da temeljito provjere zaključene ocjene jer je, nakon što ravnateljica potpiše svjedodžbe, vrlo komplicirano raditi izmjene.
Moli nastavnike da vode računa o gašenju klima i zatvaranju prozora nakon što završe s nastavom. 
Informira nastavnike da je netko iz 2.3 razreda izrezbario naslon stolice u učionici 5 te moli nastavnike da više obraćaju pažnju na to što učenici rade pod nastavom.
Ravnateljica predlaže nastavnicima da pregledaju E - dnevnike budući da se bliži kraj nastavne godine.
Iduća sjednica Nastavničkog vijeća je 9.06.2026. godine, nakon održanog rasporeda obrane završnog rada u 13.15.


